  Туспуктэм: vk.com (Светлана Болотникова) 16-тӥ инвожое Удмуртие математикая (профильной) огъя кун экзаменлы йылпумъянъёс вуизы. Глазкарысь физикая но математикая лицейысь кык выпускникъё ужзэс 100 баллы гожтӥзы. Со сярысь Дышетонлэсь ӟечлыксэ дунъянъя улосвыл центрлэн «ВКонтакте» мерлыко вотэсысь бамаз ивортӥзы. Математикая (базовой но профильной) экзаменэз 1-тӥ инвожое быдэстӥзы. Профильной уровенья асьсэлэсь тодон-валанъёссэс 2 сюрс 814 дышетскисьёс эскеризы, базовой уровенья – 2 сюрс 756. Туннэ нуналлы улосын 100 балллы экзамен сётэмъёс 32 луизы ни. Тодэ вайытом, Удмуртиын географияя, литературая но химияя экзаменэз 19 мурт 100 баллы гожтӥз, Ӟуч кылъя - сизьым. Тегъёс: Дышетон экзамен ЕГЭ Удмуртия  